ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
مرکز نے منی پور حکومت کو ریاست میں اناج کے وافر ذخیرہ کو یقینی بنانے میں مکمل تعاون کا یقین دلایا
سکریٹری ڈی ایف پی ڈی نے امپھال کا دورہ کیا؛ امور صارفین ، خوراک اور عوامی نظام تقسیم کے وزیر ، چیف سیکرٹری اور سینئر افسران کے ساتھ ملاقات کی
مرکز نے منی پور حکومت کو اس بات کو یقینی بنانے میں مکمل تعاون کا یقین دلایا ہے کہ ریاست کے مختلف حصوں میں ہر وقت غذائی اجناس کا وافر ذخیرہ موجود ر ہے گا اور این ایف ایس اے استفادہ کنندگان کو ان کے استحقاق کے مطابق مقدار میں مستقل سپلائی ملتی رہے گی۔
ڈی ایف پی ڈی کے سکریٹری جناب سنجیو چوپڑا نے منی پور میں امن و امان کے حالیہ معاملات کے تناظر میں این ایف ایس اے کے کام کاج کا جائزہ لینے کے لیے آج امپھال کا دورہ کیا۔ دورے کے دوران، ڈی ایف پی ڈی کے سکریٹری نے منی پور حکومت کے امور صارفین، خوراک اور عوامی تقسیم کے وزیر جناب ایل سسیندروں میتی اور چیف سکریٹری، جناب ونیت جوشی سے ملاقات کی۔ مرکز نے 3  ماہ جون، 2023 سے اگست، 2023 کی مدت کے لیے منی پور کی یاستی حکومت کے غیر این ایف ایس اے مستفیدین کے لیے امن و امان کی موجودہ صورت حال کے پیش نظر 30,000 ایم ٹی چاول کی اضافی مقدار مختص کی ہے۔
فی الحال، 9 ڈپوز میں اسٹاک کی پوزیشن 30600 ایم ٹی ہے جو این ایف ایس اے کے تحت 12000 ایم ٹی اور غیر این ایف ایس اے کے تحت 6500 ایم ٹی کی مجموعی ماہانہ مختص مقدار کے لئے کافی ہے۔
اس کے علاوہ، محکمہ دیما پور، سلچر اور بیرابی سے ریاست منی پور تک مختلف راستوں کے ذریعے اناج کی ہموار اور بلا رکاوٹ کے سپلائی کو یقینی بنانے کے لیے اضافی راستوں کی تلاش کر رہا ہے اور جون 2023 کے آخر تک ریاست میں کل 25500 ایم ٹی چاول بھیج رہا ہے۔ آنے والے مہینے میں ضرورت کو پورا کرنے کے لیے تخمینی اسٹاک پوزیشن کافی ہوگی۔ اس بات کو یقینی بنانے کے لیے کہ ریاست کے کسی بھی حصے میں اناج کی کوئی قلت نہ ہو، اسٹاک کی باقاعدہ آمد کو برقرار رکھا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
14-06-2023))
U- 6150
(Visitor Counter : 57
وزارت خزانہ
’6.17فیصد سرکاری اسٹاک 2021ء ‘کی دوبارہ ادائیگی
نئی دہلی،16؍جون2021:
ذیل میں دی گئی تفصیل کے مطابق سرکاری اسٹاک کی ادائیگی واجب الادا ہے:
|
|
ٹیبل: 15جولائی 2021ء کو میچور ہونے والی بھارت سرکار کی سیکورٹی کی تفصیل
|
|
نمبر شمار
|
|
سیکورٹی کا نام
|
|
دوبارہ ادائیگی کی مقررہ تاریخ
|
|
دوبارہ ادائیگی کی مؤثر تاریخ
|
|
دوبارہ ادائیگی مقررہ تاریخ سے کوئی سود شامل نہیں
|
|

|
|

|
|

|
|

|
|

|
|
1
|
|
6.17فیصد سرکاری اسٹاک 2021
|
|
15 جولائی 2021ء 
|
|
15 جولائی 2021ء 
|
|
15 جولائی 2021ء 
’فیصد سرکاری اسٹاک2021‘کے تحت بقایہ رقم مندرجہ بالا ٹیبل کے کالم 4 میں دکھائے گئے دوبارہ ادائیگی کی مؤثر تاریخ کو واجب الادا ہوگی۔مؤثر تاریخ کو تحریر شدہ ایکٹ 1881کے تحت کسی ریاستی سرکار کے ذریعے تعطیل اعلان کئے جانے پر اس ریاست میں ادائیگی دفاتر کے ذریعے سود کی دوبارہ ادائیگی پہلے کے کام کے دن کو کیا جائے گا۔
گورنمنٹ سیکورٹیز ریگولیشن 2007ء کی ذیلی دفعہ 24اور 24کے مطابق معاون عام کھاتہ بہی یا ملحق معاون عام کھاتہ بہی کے اعدادو شمار یا اسٹاک سرٹیفکیٹ کی شکل میں موجود سرکاری سیکورٹی کا رجسٹریشن حاصل کرنے والے کی اہلیت ، رقم کی ادائیگی ، اس کے بینک کھاتے سے متعلق تفصیلات کو شامل کرتے ہوئے ادائیگی حکم نامے کے ذریعے یا الیکٹرونک ذرائع کے ذریعے رقم کی وصولیابی کی سہولت والے کسی بینک میں کھاتہ دار کے کھاتے میں جمع کرکے کیا جائے گا۔سیکورٹیز کے سلسلے میں حکام کے لئے اصل ادائیگی کرنے والا یا ایسے سرکاری سیکورٹیز حاصل کرنے کرنے والے کے اپنے بینک کھاتے سے متعلق تفصیل کافی پہلے سے ہی یعنی پیشگی طورپر بھیج دیں گے۔حالانکہ بینک کھاتے سے متعلق تفصیل؍الیکٹرونک ذرائع کے توسط سے سیکورٹیز کی وصولیابی کے لئے اہل کی غیر موجودگی میں واجب الادا تاریخ کو قرض کی ادائیگی کو آسان بنانے کے لئے پبلک ڈیبٹ آفیسز، ٹریزریز ؍سب ٹریزریز اور اسٹیٹ بینک آف انڈیا  کی شاخوں میں آسانی سے سیکورٹیز کی دوبارہ ادائیگی کے لئے طے شدہ تاریخ سے 20 دن پہلے ہی پیش کرسکتے ہیں۔
ادائیگی قیمت کے حصول کے عمل کی مکمل تفصیل پہلے سے نشان زد ادائیگی کے دفاتر میں سے کسی سے بھی حاصل کیا جاسکتا ہے۔
وزارت اطلاعات ونشریات
ایس سی او فلم فیسٹول میں ریچنگ آؤٹ ۔ انڈیا اینڈ ایس سی او پر راؤنڈ ٹیبل کا انعقاد
ایس سی او ر رکن ممالک نے ہندوستان کے ساتھ ٹیلنٹ کے تبادلے اور مشترکہ پروڈکشن سمجھوتوں پر کام کرنے پر زور دیا
ممبئی میں شنگھائی کو آپریشن آرگنائزیشن فلم فیسٹول کے دوران ایک راؤنڈ ٹیبل ’’ریچنگ آؤٹ۔ انڈیا اینڈ ایس سی او‘‘ کا اہتمام کیا گیا۔ اس سیشن کا مقصد اطلاعات ونشریات کی وزارت ہندوستانی صنعتوں کے نمائندوں، فلم سازوں اور فلم فیسٹول کی جمہوری ارکان کے تال میل سے ہندوستان اور ایس سی او ممالک کے مابین اشتراک کے راستے تلاش رکنا ہے۔ اطلاعات ونشریات کی وزارت ، نیشنل فلم ڈیولپمنٹ کارپوریشن اور فلم فیلیٹیشن آفس، انویسٹ انڈیا کے زیر اہتمام اس اجلاس کی صدارت اطلاعات ونشریات کی وزارت میں ایڈینشل سکریٹری نیرا شیکھر نے کی اور نظامت کے فرائض جوائنٹ سکریٹری  اور این ایف ڈی سی کے مینیجنگ ڈائرکٹر پرتھل کمار نے انجام دیئے۔
سیشن کے دوران ایس سی او رکن ممالک پر زور دیا گیا کہ وہ ہندوستان کے ساتھ مشترکہ تیاری اور ٹیلنٹ کے تبادلے کے راستے تلاش کرنے پر کام کریں اور ہندوستان کی جانب سے دی جانے والی سہولتوں سے مشترکہ پروجکٹوں میں فائدہ اٹھائیں۔
ہندوستان کے اس وقت روس اور چین کے ساتھ آڈیو۔ ویژول کو۔ پروڈکشن سمجھوتے موجود ہیں۔ مشترکہ طور پر فلم سازی کے امکانات رکن ممالک مثلاً تاجکستان، قزاکستان، کرغزستان کے ساتھ موجود ہیں۔ جنھیں بروئے کار لانے کی ضرورت ہے۔ اور ڈائلاگ اسٹیٹ مثلا ترکی کے ساتھ بھی مشترکہ فلم سازی کے سمجھوتوں کے امکانات پر غور کیا جائے گا۔ ہندوستان، نیپال اور سری لنکا کی فلم صنعتوں کے مابین اگرچہ کوئی باقاعدہ سمجھوتہ نہیں ہوا ہے لیکن ان کے بیچ قریبی تعاون موجود ہے۔ گزشتہ چھ برسوں میں ایک ہند۔ چین مشترکہ تیاری اور ایک روس کے ساتھ مشترکہ تیاری ہوئی ہے۔
ایس سی او ممالک سے متعدد فلمیں مثلا چین سے پانچ ایران سے دو، قزاقستان سے ایک ،نیپال سے ایک، روس سے دو، سری لنکا سے ایک اور ترکی کے ایک فلم کو ہندوستان میں شوٹنگ کی اجازت دی گئی ہے اور تقریبا تمام رکن ممالک میں کئی ہندوستانی فلموں کی شوٹنگ کی گئی ہے۔ راؤنڈ ٹیبل کا خاص مقصد مجموعی ایکو سسٹم میں بہتری لانے کے لئے صلاح مقررہ حاصل کرنا حکومت ہند کی جانب سے اعلان کئے جاچکے غیر ملکی پروڈکشن اور باضابطہ مشترکہ فلم سازی کے لئے ترغیبات اور سہولتوں کو سب کے سامنے لانا تھا۔
اسٹیل کی وزارت
وزارت اسٹیل نے پروڈکشن لنکڈ انسینٹیو  اسکیم سے متعلق سیکنڈری اسٹیل سیکٹر کی صنعتوں کے ساتھ بات چیت کی
اسٹیل کی وزارت نے آج اندور میں پروڈکشن لنکڈ انسینٹیو  اسکیم اور مدھیہ پردیش کے سیکنڈری اسٹیل سیکٹر کے خدشات سے متعلق ایک انٹرایکٹو سیشن کا انعقاد کیا۔
مدھیہ پردیش کے وزیر صنعت جناب راجیہ وردھن سنگھ اس موقع پر موجود تھے۔ جناب راجیہ وردھن سنگھ نے مدھیہ پردیش کی سیکنڈری اسٹیل انڈسٹریز تک پہنچنے کے لیے وزارت اسٹیل کی کوششوں کی ستائش کی۔ انہوں نے ریاستی اور مرکزی حکومت کی پالیسیوں کے درمیان ہم آہنگی پر بھی زور دیا تاکہ وہ کاروبار کرنے میں آسانی کے مطلوبہ ہدف کو حاصل کرنے میں ایک دوسرے کی تکمیل کریں۔
جناب سنجے کمار سنگھ، سکریٹری، وزارت اسٹیل اور اسٹیل کی وزارت کے دیگر سینئر افسران نے مختلف صنعتوں کے مندوبین کے ساتھ پی ایل آئی اسکیم کے مختلف حقائق کا اشتراک کیا۔ انھوں نے ثانوی اسٹیل انڈسٹریز کے خدشات اور مسائل کو دور کرنے کے لیے حکومت ہند کی طرف سے اٹھائے جانے والے مختلف اقدامات کے بارے میں بھی اجلاس کو آگاہ کیا۔
جناب سنجے شکلا، پرنسپل سکریٹری، صنعت، مدھیہ پردیش نے ریاست میں کاروبار کرنے میں آسانی کے لیے مدھیہ پردیش کے مختلف سہولت کاری پالیسی اقدامات کے بارے میں آگاہ کیا۔
انٹرایکٹو سیشن میں 40 صنعتوں کے نمائندوں نے شرکت کی۔
وزارت اطلاعات ونشریات
ہندوستان اور بنگلہ دیش نے اطلاعات و نشریات سیکٹر میں اہم سمجھوتوں پر دستخط کئے
نئی دہلی، 14 جنوری 2020، بھارت اور بنگلہ دیش نے آج نئی دہلی میں انفارمیشن اینڈ براڈ کاسٹنگ شعبے میں کلیدی سمجھوتوں پر دستخط کئے ہیں۔ اس موقع پر اطلاعات و نشریات کے مرکزی وزیر جناب پرکاش جاؤڈیکر اور بنگلہ دیش کے ان کے ہم منصب محمد ایچ محمود بھی موجود تھے۔ دونوں ملکوں کے وزرا کی موجودگی میں بنگلہ دیش کے بانی شیخ مجیب الرحمان ‘‘بنگ بندھو’’ کی زندگی پر ایک فلم مشترکہ طور پر بنانے سے متعلق باقاعدہ ایک سمجھوتہ بھی ہوا جسے بنگ بندھو کی صد سالہ تقریب کے دوران جاری کیا جائے گا۔ بنگلہ دیش نے بنگلہ دیش کے پہلے صدر شیخ مجیب الرحمان کی صد سالہ سالگرہ کے موقع پر 17 مارچ 2020 سے 17 مارچ 2021 تک ‘‘مجیب سال’’ منانے کا بھی فیصلہ کیا ہے۔
بنگلہ دیش کے ساتھ بھارت کی وابستگی کو اور زیادہ گہرا کرنے کے لئے پرسار بھارتی اور بنگلہ دیش ریڈیو بیتار کے درمیان نشریاتی اوقات کے تبادلے کے پروگرام کا بھی آغاز کیا گیا۔آج سے متیری سرس کے مواد ڈھاکہ میں نشر ہونے شروع ہوگئے ہیں۔ اسی طرح بنگلہ دیش ریڈیو بیتار کے مواد بھی کولکاتا میں آل انڈیا ریڈیو پر نشر ہونے شروع ہوگئے ہیں۔
ہندوستان اور بنگلہ دیش دوستی کو ایک مثالی دوستی بتاتے ہوئے اطلاعات و نشریات کے وزیر جناب پرکاش جاؤڈیکر نے کہا کہ دونوں ممالک کی وراثت مشترکہ ہیں۔ ہم مواد کے مشترکہ پروڈکشن میں بنگلہ دیش ٹی وی اور بیتار کے ساتھ مزید وابستگی کے منتظر ہیں۔ جناب جاؤڈیکر نے کہا کہ ہندوستان بھی بنگ بندھو فلم سٹی کے قیام میں بنگلہ دیش کے لئے سبھی ممکنہ تعاون فراہم کرے گا۔
بنگلہ دیش کی نشریات کے وزیر محمد ایچ محمود نے کہا کہ وزیراعظم نریندر مودی اور بنگلہ دیش کی ان کی ہم منصب شیخ حسینہ کی قیادت میں نئی دہلی اور ڈھاکہ کے درمیان تعلقات نئی بلندیوں تک پہنچ چکے ہیں۔ جناب محمود نے اپنے افتتاحی خطاب میں کہا کہ ہندوستان کی حمایت کے بغیر بنگلہ دیش کی آزادی کبھی بھی ممکن نہیں ہوپاتی اور ہمارے تعلقات تاریخی ہیں۔
۔۔۔۔۔۔۔۔۔۔۔
U- 190
(Visitor Counter : 64
امور صارفین، خوراک اور عوامی تقسیم کی وزارت
تیسری ای نیلامی کے دوران کھلے بازار میں 18.05 لاکھ میٹرک ٹن گیہوں فروخت ہوا
مرکزی حکومت صارفین اور فریقوں کے مفادات کے تحفظ کے لیے عہدبند ہے
حکومت ہند نے گیہوں اور آٹے کی تیزی سے بڑھتی ہوئی قیمتوں پر قابو پانے کے مقصد سے 30 لاکھ میٹرک ٹن گیہوں فروخت کرکے بازار میں گیہوں کی سپلائی بڑھانے کا فیصلہ کیا تھا۔ حکومت کے ذریعہ 25 جنوری 2023 کویہ فیصلہ کرنے کے بعد، فوڈ کارپوریشن آف انڈیا  نے ملک بھر کے صارفین کے لئے کھلے بازار میں 18.05 لاکھ میٹرک ٹن گیہوں فروخت کیا ہے۔ واضح رہے کہ کامیاب بولی لگانے والوں کے ذریعہ تقریباً 11 لاکھ میٹرک ٹن گیہوں اٹھا یا جاچکا ہے، جسے بازار میں دستیاب کرایا گیا ہے۔
مرکزی حکومت کے ذریعہ صحیح وقت پر پالیسی اقدامات کی وجہ سے ملک بھر کے بازاروں میں گیہوں اور آٹے کی بڑھتی ہوئی قیمتوں پر قابو پالیا گیا ہے۔
قابل ذکر ہے کہ حکومت ہند تمام فریقوں کی فلاح و بہبود کے لیے عہدبند ہے اور ملک کے مختلف حصوں سے موصول ہونے والے فیڈبیک کا جائزہ لینے کے بعد حکومت کی جانب سے ریزرو قیمتوں میں کمی کی جارہی ہے۔ رولر فلور ملرز اور تاجروں نے تبادلہ خیال کے دوران یہ یقین دہانی کرائی کہ کھلا بازار سیل اسکیم  یعنی او ایم ایس ایس  کے تحت گیہوں کی زیادہ سبسڈی والی فروخت کا فائدہ صارفین کو مناسب طریقے سے دیا جائے گا۔
اس کے ساتھ، ایف سی آئی نے اپنی تیسری ای نیلامی میں 5.07 لاکھ میٹرک ٹن گیہوں 23 ریاستوں میں 620 مقامات کے ذریعے 1269 بولی لگانے والوں کو 2172 روپے فی کوئنٹل کی ا وزانی اوسط قیمت پر فروخت کیا ہے۔ایف سی آئی نے تیسری نیلامی میں 22 فروری 2023 کو 11.79 لاکھ میٹرک ٹن گیہوں کو کھلے بازار میں فروخت کرنے کے مقصد سے بالترتیب : 2150 روپئے فی کوئنٹل اور 2125 روپئے فی کوئنٹل مناسب اوسط کوالٹی  اور انڈرریلیکسڈ اسپیسی فکیشن کے تحت  آنے والے گیہوں کے لئے فروخت کی تجویز ہے۔
گیہوں کی دستیابی بڑھانے اور صارفین کے مفادات کے تحفظ کی کوشش میں ای-نیلامی کے ذریعے گیہوں کی کھلی فروخت 15 مارچ 2023 تک ہر بدھ کے روز منعقد کی جائے گی۔
پہلی نیلامی یکم اور 2 فروری 2023 کو منعقد ہوئی تھی، جس میں 9.13 لاکھ میٹرک ٹن 1016 بولی لگانے والوں کو 2474 روپے فی کوئنٹل کی اوسط قیمت پر فروخت کیا گیا تھا۔ اسی طرح 15 فروری 2023 کو منعقد ہوئی دوسری نیلامی میں 3.85 لاکھ میٹرک ٹن گیہوں 1060 بولی لگانے والوں کو 2338 روپے فی کوئنٹل کی اوزانی قیمت پر فروخت کیا گیا تھا۔ بولی لگانے والوں کی زیادہ سے زیادہ تعداد نے 100 میٹرک ٹن سے 500 میٹرک ٹن کے اندر گیہوں خریدا، جو چھوٹے اور درمیانی تاجروں اور ملرز کی فعال شراکت داری اور دلچسپی کو ظاہر کرتی ہے تاکہ گیہوں اور آٹے کی بڑھتی قیمتوں کو قابو کیا جاسکے۔
صدر جمہوریہ کا سکریٹریٹ
صدر جمہوریہ ہند نے آئی این ایس شیواجی کو کلر پیش کیا
نئی دہلی 13 فروری 2020 ۔صدرجمہوریہ ہند جنا ب رام ناتھ کووند نے آج 13 فروری 2020 کو مہاراشٹر میں لوناوالا کے مقام پر آئی این ایس شیوا جی کو ’کلر ‘ پیش کیا۔
اس موقع پر اظہار خیال کرتے ہوئے صدرجمہوریہ نے کہا کہ آئی این ایس شیواجی نے پچھلے کچھ برسوں میں ستاروں سے متعلق معلومات کے معاملے میں قومی خدمت میں خود کو نمایاں کیا ہے ۔ اس جہاز کا پیشہ ورانہ مہارت کا ریکارڈ قابل فخر ہے اور اس نے اپنی ذمہ داریاں بڑی مہارت کے ساتھ انجام دی ہیں۔فرض کے تئیں اس کی لگن اور درستگی کے لئے قوم اسے سلام کرتی ہے ۔ہم سب آئی این ایس شیواجی کی کامیابیوں پر فخر محسوس کرتے ہیں اور بھارتی بحریہ میں اس کے شاندار تعاون کی ستائش کرتے ہیں۔
صدر جمہوریہ نے کہا کہ کسی قوم کے بحری مفادات عام طور پر اس کی معیشت سے اورعوام کی فلاح وبہبود سے منسلک ہوتے ہیں۔ انہوں نے کہا کہ ہماری تجارت کا تقریباََ 90 فیصد حصہ سمندری راستوں سے انجام پاتا ہے ۔ انہوں نے کہا کہ اس سے نہ صرف قومی سلامتی بلکہ اقتصادی سکیورٹی اور اس سے بڑھ کر یہ کہ قوم کی تعمیر کے عمل میں بھارتی بحریہ کا رول بڑھ جاتا ہے ۔
صدر جمہوریہ نے کہا کہ ایک سرکردہ قوت کے طورپر بھارت عالمی منظر نامے کو ایک خاص شکل دینے میں ایک اہم رول ادا کرتا ہے، جس میں بین الاقومی سکیورٹی ،تجارت اورکامرس کے معاملات بھی شامل ہیں۔ بین الاقوامی نظام میں بھارت کے قدوقامت میں اضافہ بہت سے عوامل کی وجہ سے ہوا ہے ، جن میں مسلح افواج کی صلاحیتیں اور جرأت مندی بھی شامل ہے۔ انہوں نے اعتماد ظاہر کیا کہ آئی این ایس شیواجی پیشہ واریت اور مہارت کے ساتھ اپنے رول اورذمہ داریوں کو پورا کرتے ہوئے اپنی ترقی اور بلندی کا سلسلہ جاری رکھے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-743
(Visitor Counter : 75
وزیراعظم کا دفتر
وزیراعظم نے دوسرے کھیلو انڈیا نیشنل ونٹر گیمس میں افتتاحی خطبہ پیش کیا
حالیہ قومی تعلیمی پالیسی میں اسپورٹس کو با افتخار مقام دیا گیا ہے : وزیراعظم
نوجوان کھلاڑیوں پر زور دیا گیا کہ وہ اس بات کو ذہن میں رکھے کہ وہ آتم نربھر بھارت کے برانڈ امبیسڈر ہیں
وزیراعظم جناب نریندر مودی نے دوسرے کھیلو انڈیا نیشنل ونٹر گیمز کا افتتاحی خطبہ پیش کیا۔ انہوں نے ویڈیو کانفرنس کے ذریعہ خطاب کیا۔ اس موقع پر خطاب کرتے ہوئے وزیراعظم نے کہا کہ کھیلو انڈیا ونٹر گیمز کا دوسرا ایڈیشن آج شروع ہورہا ہے ۔ جموں وکشمیر کو ونٹر گیمز میں ہندوستان کی موثر موجودگی کے ساتھ ایک بڑا مرکز بنانے کے رخ پر یہ ایک بڑا قدم ہے۔ انہوں نے جموں وکشمیر اور ملک بھر کے کھلاڑیوں کے حق میں اپنی نیک تمناؤں کا اظہار کیا۔ انہوں نے کہا کہ مختلف ریاستوں سے اس ونٹر گیمز میں حصہ لینے والے کھلاڑیوں کی تعداد دوگنی ہوگئی ہے جو ونٹرگیمز کے تعلق سے بڑھتے ہوئے جوش خروش کی ترجمانی کرتی ہے۔ انہوں نے کہا کہ اس ونٹرگیمز کے تجربات سے ونٹراولمپک میں حصہ لینے والے کھلاڑیوں کو مدد ملے گی ۔ انہوں نے کہا کہ جموں کشمیر میں ونٹرگیمز سے اسپورٹنگ کا ایک نیا ماحولیاتی نظام سامنے لانے میں مدد ملے گی ۔انہوں نے کہا کہ اس پروگرام سے جموں و کشمیر میں سیاحت کے شعبے میں نیا جوش وجذبہ پیدا ہوگا۔ انہوں نے کہا کہ اسپورٹس ایک ایسے شعبے میں تبدیل ہوگیا ہے جس میں دنیا کے ممالک اپنے کھلاڑیوں کی صلاحیتوں کا مظاہرہ کرتے ہیں۔
وزیراعظم نے کہا کہ اسپورٹس اپنے اندر ایک عالمی جہت رکھتا ہے اور یہ ویژن اسپورٹس کے ماحولیاتی نظام میں حالیہ اصلاحات کی رہنمائی کرتا آرہا ہے۔ کھیلو انڈیا مہم سے اولمپک پوڈیم اسٹیڈیم تک ایک مجموعی نقطہ نظر ہے ۔ اسپورٹس کے پیشہ ور لوگوں کا ہاتھ بنیادی سطح پر ان کی ذہانت کو تسلیم کرنے سے اعلیٰ ترین عالمی پلیٹ فارم تک انہیں لانے تک تھاما جاتا ہے۔ ذہانت کو تسلیم کرنے سے ٹیم کے انتخاب تک شفافیت برتنا ، حکومت کی ترجیح ہے۔ وزیراعظم نے کہا کہ اسپورٹس کے لوگوں کے وقار اور ان کی خدمات کے اعتراف کویقینی بنایا جارہا ہے۔ وزیراعظم نے زور دے کر کہا کہ حالیہ قومی تعلیمی پالیسی میں اسپورٹس کو باافتخار جگہ دی گئی ہے۔ اسپورٹس اب نصاب کا ایک حصہ ہےجسے پہلے غیرنصابی سرگرمی سمجھا جاتا تھا اور اب اسپورٹس کی درجہ بندی بھی طالب علموں کے تعلیم کا حصہ ہوگی۔
وزیراعظم نے بتایا کہ اسپورٹس کے لئے اعلیٰ تعلیم کے ادارے اور اسپورٹس یونیورسٹی قائم کی جارہی ہے ۔ انہوں نے اس ضرورت پر زور دیا کہ اسپورٹس سائنس اور اسپورٹس منیجمنٹ کو اسکول کی سطح تک لایا جائے۔اس سے نوجوانوں کے کیریر کے امکانات بہتر ہوں گے اور اسپورٹس سے متعلق معیشت میں ہندوستان کی موجودگی کا دائرہ وسیع ہوگا۔
جناب مودی نے اسپورٹس سے وابستہ نوجوانوں کو جھنجھوڑا کہ وہ اس بات کو ذہن میں رکھیں کہ وہ آتم نربھربھارت کے برانڈ امبیسڈر ہیں۔ وزیراعظم نے اس جملے پر اپنی بات ختم کی کہ دنیا اسپورٹس کے شعبے میں ان کی کارکردگی کے ذریعہ ہندوستان کی اہمیت کا اندازہ لگاتی ہے۔
بہت چھوٹی، چھوٹی اور درمیانی صنعتوں کی وزارت
جناب نارائن رانے نے نئی سی جی ٹی ایم ایس ای اسکیم کا آغاز کیا
جناب رانے نے قرض دینے والے اداروں سے مطالبہ کیا کہ وہ لبرالائزیشن کا بہترین استعمال کریں تاکہ ایم ایس ای طبقہ کو بغیر ضمانت قرض دینے کے لیے اصرار کیا جا سکے
بہت چھوٹی، چھوٹی اور درمیانہ درجے کی صنعتوں  کے مرکزی وزیر جناب نارائن رانے نے آج ممبئی میں ترمیم شدہ سی جی ٹی ایم ایس ای اسکیم کا آغاز کیا۔ سی جی ٹی ایم ایس ای کو مالی سال 24-2023 کے مرکزی بجٹ میں 9,000 کروڑروپئے کا اضافی سرمایہ تعاون فراہم کیا گیا ہے تاکہ بہت چھوٹی اور چھوٹی صنعتوں کو اضافی 2 لاکھ کروڑ روپئے کی گارنٹی فراہم کرنے کے لیے اپنی اسکیم کو بہتر بنایا جا سکے۔ اس کے مطابق بڑے اصلاحی اقدامات شروع کیے گئے اور قرض دینے والے اداروں تک پہنچائے گئے۔ ترمیمات میں 1 کروڑروپئے تک کے قرضوں کی گارنٹی فیس میں 50 فیصد کی کمی شامل ہے جس سے کم از کم گارنٹی فیس صرف 0.37 سالانہ کی سطح پر لائی گئی ہے۔ ایک اور بڑی تبدیلی کا اعلان کیا گیا جس میں گارنٹی کی حد کو 2 کروڑ روپئے سے بڑھا کر 5 کروڑ روپئےکرنا اور قانونی کارروائی کے بغیر دعوے کے تصفیہ کی حد کو بڑھا کر 10 لاکھ روپئے کرنا تھا۔
اصلاحی اقدامات کا آغاز کرتے ہوئے جناب نارائن رانے نے قرض دینے والے اداروں پر زور دیا کہ وہ لبرلائزیشن کا بہترین استعمال کریں تاکہ ایم ایس ای سیگمنٹ کو ضمانت کے لیے اصرار کیے بغیر بہتر قرضے کو یقینی بنایا جا سکے۔ انہوں نے اس اعتماد کا اظہار کیا کہ اس طرح کے اقدامات سے بینکرز کو کولیٹرل سیکیورٹی کی دستیابی پر انحصار کم کرنے کی ترغیب ملے گی جو کہ ایم ایس ایز، خاص طور پر پہلی نسل کے کاروباری افراد کے لیے ایک مسئلہ ہے۔
اس موقع پر خطاب کرتے ہوئے سکریٹری، جناب بی بی سوین نے بتایا کہ سی جی ٹی ایم ایس ای متعلقہ ریاستوں میں ایم ایس ایز کے لیے بہتر گارنٹی کوریج کے لیے مختلف ریاستی حکومتوں کے ساتھ بھی تعاون کر رہا ہے۔ انہوں نے اس اعتماد کا اظہار کیا کہ پالیسی کی سطح پر کی گئی تمام ترامیم کے ساتھ ساتھ سی جی ٹی ایم ایس ای کی طرف سے کئے جانے والے دیگر اقدامات کے نتیجے میں گارنٹی کے طریقہ کار کا زیادہ سے زیادہ استعمال ہوگا۔
جناب ایس رامن، چیئرمین اور منیجنگ ڈائریکٹر،ایس آئی ڈی بی آئی  نے کہا کہ سی جی ٹی ایم ایس ای مختلف اقدامات کر رہا ہے جس کا مقصد گارنٹی اسکیم کو ایم ایس ایز کے ساتھ ساتھ قرض دہندگان دونوں کے لیے پرکشش بنا کر ایم ایس ایز میں قرضہ کی آمد کو بڑھانا ہے۔ انہوں نے یہ بھی اشارہ کیا کہ سی جی ٹی ایم ایس ای مزید اسکیمیں لے کر آئے گا اور قرض دہندگان کو یقین دلایا کہ وہ ان کی ضروریات کو پورا کرنے کے لیے ہمیشہ نرم قدم ثابت ہوگا۔
جن بینکوں نے گارنٹی اسکیم کا بہترین استعمال کیا ان کو مرکزی وزیر نے مبارکباد دی۔ بینکوں اور این بی ایف سیزکے سینئر ایگزیکٹوز نے اسکیم میں لائی جانے والی تبدیلیوں کی تعریف کی اور اس اعتماد کا اظہار کیا کہ یہ اقدامات ملک میں ایم ایس ایز کو ضمانت کے بغیر قرضے کی سہولت فراہم کرنے اور اس طرح بڑے پیمانے پر روزگار کے مواقع پیدا کرنے میں مدد کریں گے۔
پروگرام کے دوران یہ اعلان کیا گیا کہ سی جی ٹی ایم ایس ای، ایم ایس ایم ای کے لیے مالیاتی شمولیت کا مرکز قائم کرنے کے لیے نیشنل انسٹی ٹیوٹ فار مائیکرو، اسمال اینڈ میڈیم انٹرپرائزز ، حیدرآباد کے ساتھ تعاون کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 73
وزارت دفاع
لیفٹیننٹ جنرل منوج پانڈے کل انڈمان نکوبار کمان کےکمانڈر- ان- چیف کا عہدہ سنبھالیں گے
موجودہ کمانڈر-ان- چیف لیفٹیننٹ جنرل پوڈلی شنکر راجیشور آج ریٹائر ہو رہے ہیں
نئی دہلی،31 مئی، 2020، لیفٹیننٹ جنرل منوج پانڈے، اے ای ایس ایم، وی ایس ایم، یکم جون 2020 کو انڈمان نکوبار کمان کے پندرھویں کمانڈر –ان-چیف  کا عہدہ سنبھالیں گے۔ نیشنل ڈیفنس اکیڈمی سے فارغ جنرل آفیسر کو دسمبر 1982 میں کور آف انجینئرس میں کمیشن ملا تھا۔ وہ اسٹاف کالج ، کیمبرلی  کے گریجویٹ ہیں اور انھوں نے آرمی وار کالج، مہو اور نیشنل ڈیفنس کالج  دہلی میں ہائر کمانڈ کورس کیا ہے۔
اپنی 37 سالہ شاندار سروس کے دوران جنرل آفیسر نے آپریشن وجے اور پراکرم میں سرگرم حصہ لیا۔ انھوں نے جموں وکشمیر میں لائن آف کنٹرول پر انجینئر ریجیمنٹ کی کمان کی۔ مغربی لداخ کے بہت اونچے علاقے میں ماؤن ٹین ڈویژن کی کمان کی اور لائن آف ایکچوئل کنٹرول  کے ساتھ متعین فوجوں کی کمان کی۔ انھوں نے شمال مشرق میں شورش مخالف کارروائیوں کی بھی کمان کی۔ انھوں نے بہت سے اہم عہدوں پر کام کیا اور انھیں ایتھوپیاا ور ایریٹیریا میں اقوام متحدہ کے مشن میں چیف انجیئنر کے عہدے پر فائز کیا گیا۔موجودہ عہدے پر آنے سے پہلے وہ فوج کے صدر دفترمیں نظم وضبط تقریبات اور فلاح وبہبود جیسے موضوعات کے شعبے کے ڈائرکٹر جنرل تھے۔
اس دوران ، لیفٹیننٹ جنرل پوڈلی شنکرراجیشور پی وی ایس ایم، اے وی ایس ایم، وی ایس ایم، اے ڈی سی جو انڈمان نکوبار کمان کے چودھویں کمانڈر ان چیف تھے 31 مئی 2020 کو ریٹائر ہوگئے۔ انھوں نے 4 دہائیوں پر مشتمل اپنے شاندار کیریئر میں بہت سے سنگ میل حاصل کیے اور ایک شاندار ورثہ چھوڑا۔ انھیں یکم دسمبر 2019 کو اس عہدے پر مقرر کیا گیا تھا۔
سی آئی این سی اے این کے طور پر اپنے عہدے پر رہتے ہوئے لیفٹیننٹ جنرل راجیشور نے اے این سی میں آپریشنل تیاری بڑھانے پر خاص توجہ دی۔ انڈو-تھائی کوآرڈینیٹیڈ پیٹرول  کا 29واں ایڈیشن ان کی کمان کے تحت 13 سے 21 فروری 2020 تک بڑی کامیابی سے انجام دیا گیا۔
لیفٹیننٹ جنرل راجیشور کی ہدایات کے تحت کمان کے افراد نے کورونا وبائی بیماری سے نمٹنے میں انڈومان نکوبار انتظامیہ کے ساتھ مل کر بڑے تال میل سے کام کیا گیا اور پورے جزیرے میں لوگوں کو فوجی معاونت فراہم کرنے میں تال میل پیدا کیا گیا۔
لیفٹیننٹ جنرل راجیشور کو ان کی نمایاں خدمات کے لیے 26 جنوری 2020 کو پرم وششٹھ سیوا میڈل  سے نوازا گیا۔ اور ا نھیں نومبر 2019 میں صدر جمہوریہ کا اعزازی اے ڈی سی مقررکیا گیا۔
وزارت خزانہ
احمد آباد میں ڈائریکٹوریٹ جنرل آف جی ایس ٹی انٹلی جنس  کے عہدیداروں نے مقامی سینٹرل جی ایس ٹی کے عہدیداروں کی مدد سے کانپور میں تلاشی کی کارروائیاں انجام دیں
نئی دلّی ،24 دسمبر/ خصوصی خفیہ اطلاع ملنے پر ، ڈائریکٹوریٹ جنرل آف جی ایس ٹی انٹیلی جنس ، احمد آباد کے عہدیداروں نے 22 دسمبر ، 2021 ء کو کانپور میں مقامی مرکزی جی ایس ٹی عہدیداروں کے ساتھ مل کر ایک تلاشی کی کارروائی انجام دی ۔ یہ تلاشی کی کارروائیاں شکھر برانڈ پان مسالحہ اور تمباکو مصنوعات تیار کرنے والے میسرز ترو مورتی فریگرینس پرائیویٹ لمیٹیڈ ، کانپور اور اشیاء کی نقل و حمل میں شامل میسرز گنپتی روڈ کیریئرز، ٹرانسپورٹ نگر، کانپور کے آفس کے دفاتراور گوداموں میں انجام دی گئیں ۔
معلومات سے پتہ چلتا ہے کہ مینو فیکچرر نے قابل نفاذ ٹیکس کی ادائیگی کے بغیر بڑی مقدار میں اشیاء کی سپلائی کی ہے ۔ ٹرانسپورٹر نے مبینہ طور پر غیر موجود فرموں کے نام پر متعدد انوائس تیار کرکے ، جو پورے ایک ٹرک سامان کے لئے 50000 روپئے سے کم تھی ، استعمال کیا ہے تاکہ اشیاء کی نقل و حمل کے لئے ای وے بلوں کی تیاری سے بچا جا سکے ۔ یہ ٹرانسپورٹر ، اس طرح کی بڑی مقدار میں سپلائی کی فروخت سے حاصل ہونے والی رقم نقد وصول کرتا تھا اور اسے اپنا کمیشن کاٹ کر مینو فیکچر کرنے والی کمپنی کو ادا کرتا تھا ۔
عہدیداروں نے ابتدائی طور پر فیکٹری کے احاطے کے باہر ، اِ س طرح کے چار ٹرکوں کو کامیابی سے ضبط کیا ہے ، جنہیں ای وے بل اور انوائس کے بغیر فیکٹری سے باہر بھیجا جا رہا تھا ۔ اس سے خفیہ اطلاعات کی تصدیق ہو تی ہے ۔
فیکٹری کے احاطے میں فزیکل طور پر اسٹاک لینے کے دوران، خام مال اور تیار مصنوعات کی مقدار میں کافی فرق پایا گیا کیونکہ تیار شدہ مصنوعات کو غیر قانونی طور پر باہر لے جایا گیا تھا۔ کمپنی کے مجاز دستخط کنندہ نے قبول کیا ہے کہ سامان جی ایس ٹی کے بغیر بھیجا گیا ہے ۔
جی ایس ٹی کی ادائیگی کے بغیر سامان کی نقل و حمل کے لئے استعمال ہونے والی 200 سے زیادہ جعلی رسیدیں ٹرانسپورٹر میسرز گنپتی روڈ کیریئر س کے احاطے میں پائی گئیں۔ ٹرانسپورٹر نے یہ بھی اعتراف کیا کہ جعلی رسیدوں کے تحت سامان ای وے بل کے بغیر بھیجا گیا اور فروخت سے حاصل ہونے والی نقد رقم حاصل کی جاتی ہے اور مینوفیکچرر کے حوالے کی جاتی ہے۔ ٹرانسپورٹر کے قبضے سے 1.01 کروڑ روپئے کی نقد رقم بھی ضبط کی گئی۔
خفیہ اطلاعات کی بنیاد پر 143 ، آنند پوری ، کانپور میں واقع میسرز اوڈو چیم انڈسٹریز ، قنوج ، یو پی کے ساجھیداروں کی رہائش گاہ پر بھی ، جو مذکورہ کمپنی کو پرفیومری کمپاؤنڈ سپلائی کر رہے تھے ، تلاشی کی کارروائی انجام دی گئی ۔ شبہ تھا کہ فروخت سے حاصل ہونے والی نقد رقم ، اِس احاطے میں چھپائی جاتی ہے ۔
تلاشی کی کارروائی کے دوران ، رہائش گاہ سے بڑی مقدار میں نقد رقم حاصل ہوئی ہے ، جو کاغذ میں لپیٹ کر رکھی گئی تھی ۔ نقد رقم کی گنتی کا کام اسٹیٹ بینک آف انڈیا، کانپور کے عہدیداروں کی مدد سے شروع کیا گیا ہے ، جو 24 دسمبر ، 2021 ء کی شام تک جاری رہنے کا امکان ہے ۔ امید ہے کہ یہ نقد رقم 150 کروڑ روپئے سے زیادہ ہو گی ۔
ایجنسی نے مزید تحقیقات مکمل ہونے تک یہ نقد رقم سی جی ایس ٹی ایکٹ کے دفعہ 67 کے تحت ضبط کرنے کی تجویز رکھی ہے ۔
اب تک ٹیکس واجبات کے طور پر 3.09 کروڑ روپئے کی رقم ضبط کی گئی ہے ۔ مزید تحقیقات کی جا رہی ہے ، جس کے بعد ضروری اقدامات کئے جائیں گے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 14802
(Visitor Counter : 128